Župa dubrovačka

Župa dubrovačka je općina u Hrvatskoj. Izdvojila se iz Grada Dubrovnika 1997.g.

Geografija 
Iskonski dio i đardin Dubrovnika, okružena kamenitim gorskim vijencem, što se od istoka, ponad Cavtata visoko uzdiže na sijever, pa prema sjeverozapadu na zapad, Dubrovačka se župa, kao otvoreni dlanovi ruku, uz žubor brojnih vrela i potoka, postupno i pitomo spušta na plodne obronke i proplanke, preko Župskog polja, u plitke, pjeskovite i šljunkovite plaže i razigrano priobalje Župske vale, a zatim uranja u plavo i srebrno more Jadrana put Mediterana.

Stanovništvo 
Neposredna blizina Grada (Dubrovnik), gradnja više hotelskih kompleksa sa preko 10 hotela (trećina turističkih ležaja bivše općine Dubrovnik), samim tim potražnja za radnim mjestima te niske cijene zemljišta i nekretnina uzrokovalo skoro utrostručenje broja stanovnika od 1960-tih sa otprilike 2500 na današnjih ~ 7000 stanovnika tada mjesne zajednice danas općine Župa dubrovačka.  
Prvi veći val naseljavanja počeo je sredinom 1970.-tih i početkom 1980.-tih da bi se prekinulo ratom i nastavio, možda još većim intezitetom, kroz devedesete pa traje sve još i danas. Naime, ekspanzijom građevinarstva više župskih poduzetnika odlučilo se na gradnju i prodaju stanova u koje većinom dolaze nove obitelji s malom djecom tako da novi vrtić koji je je započeo s radom u 1mj. 2007. ne zadovoljava kapacitetom, i nova škola u izgradnji kad se završi (9.mj. 2007) neće zadovoljavati kapacitetom europskim uvjetima jedne smjene.
U Župi prema popisu iz 2001. g. ima 6.663 stanovnika, ali taj broj je nakon 6 g. dosegao ~7.000. Prosječna starost je 35,1 g. što je čini jednom od najmlađih općina u Hrvatskoj.
Prostornim planom Župe dubrovačke u narednih nekoliko godina predviđeno je da broj stanovnika dođe maksimalnih 8.500.

Uprava 
Načelnik: Silvio Nardelli (HDZ) 
Donačelnik: Mato Miloslavić (HSP) 
Predsjednik općinskog vijeća: Drago Njavro (HDZ)

Obrazovanje 
U Župi dubrovačkoj djeluje Osnovna škola Župa dubrovačka sa svojim područnim školama u mjestu Martinovići u naselju Postranje, te na Brgatu. Stanovništvo srednju školu polazi uglavnom u Dubrovniku, te fakultete diljem Hrvatske. Općina dosta ulaže u obrazovanje, tako da se gradi nova škola sa velikom polivalentnom dvoranom. Nova škola gradi se po europskim standardima cjelodnevnog boravka u školi, međutim, već sada smatraju da će biti nedovoljna kapacitetom zbog velikog priljeva stavovništva u Župu i visokom stopom nataliteta, kao i vrtić (uskoro i jaslice) koji skoro treba preseliti u novo otvorenu zgradu.

Kultura

Kulturna događanja 
 Župsko ljeto

Kulturna društva 
 Klapa Stiga
 Klapa Subrenum
 KUD Marko Marojica

Drugo 
 Kurenat - kulturno-zabavna, sportska i ekološka udruga

Poznate osobe podrijetlom iz Župe dubrovačke 
Mateo Beusan – nogometni sudac i “Oko sokolovo“ HRT-a 
Ivo Grbić - dubrovački slikar 
Nikola Lale - Linđo - legendarni lijeričar
Krešimir Macan - odnosi s javnošću
Miše Martinović - glumac 
Eduard Miloslavić - znanstvenik 
Janja Vuletić – mezzosopranistica

Župska kuhinja 
Župska zelena menestra
Župski šporki makaruli
Juha od prokulica
Riba na gradele

Sport 
Boćarski klub Hidroelektrana Dubrovnik
Boćarski klub Postranje
Boćarski klub Rijeka (Mlini)
Boćarski klub Župa dubrovačka
Boćarski klub Brgat 
Nogometni klub Župa dubrovačka
Ronilački Klub "Vodeni Svijet" (en) 
Vaterpolo Klub "Gusar"
Ženski rukometni klub Župa dubrovačka

Literatura 
 Zbornik Župe dubrovačke (sv. I) – Župni uredi: Mandaljena, Mlini, Brgat i Postranje, Dubrovnik 1985. 
 Zbornik Župe dubrovačke (sv. II) – Humanitarno Društvo Župe dubrovačke, Dubrovnik 1996.
 Zbornik Župe dubrovačke (sv. III) - Humanitarno Društvo Župe dubrovačke, Dubrovnik 2000.
 Zbornik Župe dubrovačke (sv. IV) - Humanitarno Društvo Župe dubrovačke, Dubrovnik 2005.
 Župa dubrovačka – monogrfija - Humanitarno Društvo Župe dubrovačke, Čibača 1998.
 Prošlost dubrovačke Astareje – Josip Lučić, Matica Hrvatska, Zagreb, 1970.
 Župa dubrovačka – Čarolija ljepote - Humanitarno Društvo Župe dubrovačke, Čibača 2006.
 Župski puti – Tomislav Macan - Humanitarno Društvo Župe dubrovačke, Dubrovnik 2001.
 Dubrovnik Martola Dupca – Tomislav Macan, Matica Hrvatska Dubrovnik, Dubrovnik 1997.
 Gospa od Obrane na Dupcu – Tomislav Macan, samostalno izdanje urednika Trpimira Macana, Zagreb 2003.
 Da se ne zaboravi – Melita Bego-Urban, - Humanitarno Društvo Župe dubrovačke, Dubrovnik 2003.
 70 godina vaterpola u Župi dubrovačkoj i 50 godina vaterpolo kluba "Gusar", VK "Gusar", Mlini 2002. 
 Zdravstvene prilike u Župi dubrovačkoj i u Dubrovniku tijekom stoljeća – Milivoj Salečić, Hrvatski liječnički zbor Podružnica Dubrovnik, Dubrovnik 2004.

Literatura u kojoj se spominje ili iznose neki događaji vezani za Župu dubrovačku
 Josip Bersa: Dubrovačke slike i prilike, MH Dubrovnik, Dubrovnik 2002. (drugo izdanje)

Vanjske veze 

 Službena stranica općine

Dubrovačko-neretvanska županija
Općine u Hrvatskoj